b'\n_START_ARTICLE_\nBolman\n_START_SECTION_\nZemljepisni polo\xc5\xbeaj\n_START_PARAGRAPH_\nBolman je naselje v zahodnem delu Baranje, v mikroregiji Baranjske ni\xc5\xbeine. Do sredi\xc5\xa1\xc4\x8da ob\xc4\x8dine Jagodnjak je 8 km jugovzhodno, do Osijeka je 32 km in do Belega Manastirja 12 km. Nahaja se ob \xc5\xbeupanijski cesti \xc5\xbd404 (D507), ki povezuje Bolman - Novi Bolman - Jagodnjak - Novi \xc4\x8ceminac - Uglje\xc5\xa1 - \xc5\xa0vajcarnica._NEWLINE_Naselje le\xc5\xbei v ravnini, ki se polagoma spu\xc5\xa1\xc4\x8da od severa proti jugu, proti reki Dravi. _NEWLINE_Naselje je obkro\xc5\xbeeno s polji, ki se razprostirajo vse do obrambnega nasipa pred Dravo. Med Dravo in nasipom je gozdnato podro\xc4\x8dje.\n_START_SECTION_\nZgodovina\n_START_PARAGRAPH_\nV neposredni bli\xc5\xbeini naselje se je v \xc4\x8dasu med 6. in 24. marcem 1945 odvijala Bolmanska bitka, med enotami Jugoslovanske armade in sovjetske Rde\xc4\x8de armade na eni strani in enotami sile osi na drugi strani.\n_START_SECTION_\nPrometne povezave\n_START_PARAGRAPH_\nBolman je z avtobusnimi linijami povezan z Osijekom in Belim Manastirjem.\n_START_SECTION_\nZnamenitost\n_START_PARAGRAPH_\nV kraju se nahaja pravoslavna cerkev svetih apostolov Petra in Pavla.'